ຕຳຫຼວດ 2 ຄົນເສຍຊີວິດ ໃນການໂຈມຕີ ຢູ່ອັຟການິສຖານ
ເຈົ້າໜ້າທີ່ກ່າວວ່າ ຕຳຫຼວດ 2 ຄົນແລະອີກ 2 ຄົນບາດເຈັບ ໃນການດັກສະກັດໂຈມຕີ ຂອງພວກຫົວຮຸນແຮງ
ເຈົ້າໜ້າທີ່ອັຟການິສຖານກ່າວໃນວັນເສົາມື້ນີ້ວ່າ ພວກຫົວຮຸນແຮງໄດ້ສັງຫານຕຳຫຼວດ 2 ຄົນໃນການດັກສະກັດໂຈມຕີລົດຕຳຫຼວດຄົນນຶ່ງ ກະຊວງພາຍໃນຂອງອັຟການິສຖານກ່າວວ່າ ນອກນັ້ນແລ້ວ ໃນການໂຈມຕີດັ່ງກ່າວ ຊຶ່ງມີ ຂຶ້ນຢູ່ໃນເຂດເມືອງ Dara Nur ແຂວງ Nangarhar ພວກກະບົດຍັງເຮັດໃຫ້ຕຳຫຼວດອີກ 2 ຄົນໄດ້ຮັບບາດເຈັບ ໃນຕອນເຊົ້າຂອງວັນເສົາມື້ນີ້ ອົງການເນໂຕ້ກ່າວວ່າ ເຮືອບິນເຮຣີຄອບເຕີ້ຂອງຕົນລຳນຶ່ງ ໄດ້ປະສົບອຸບັດຕິເຫດຕົກຢູ່ໃນພາກຕາເວັນອອກຂອງອັຟການິສຖານ ກຳລັງປະສົມກ່າວວ່າ ພະນັກງານທັງ 2 ໄດ້ຖືກຊ່ອຍໄວ້ໄດ້ຈາກບ່ອນທີ່ເຮືອບິນເຮຣີຄອບ ເຕີ້ຕົກໃນເຂດເມືອງ Alah Say ແຂວງ Kapisa ຍັງບໍ່ທັນເປັນທີ່ຈະແຈ້ງເທື່ອໃນເວລານີ້ ວ່າ ມີຜູ້ຄົນອື່ນໆຢູ່ໃນເຮລີຄອບເຕີ້ລຳນີ້ຫຼືບໍ່ຫຼື ເປັນຫຍັງເຮຣີຄອບເຕີ້ ຈຶ່ງປະສົບອຸດບັດຕິ ເຫດຕົກ ອົງການເນໂຕ້ເວົ້າວ່າ ອຸບັດຕິເຫດດັ່ງກ່າວນີ້ພວມຢູ່ໃນລະຫວ່າງການສືບສວນ